ddrg/super_eurlex huggingface dataset:
FÆLLES HOLDNING af 17. marts 1997 fastlagt af Rådet på grundlag af artikel J.2 i traktaten om Den Europæiske Union om restriktive foranstaltninger mod de personer, der begik voldshandlinger under episoderne i Mostar den 10. februar 1997 (97/193/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.2, og

ud fra følgende betragtninger:

Den Europæiske Union støtter en politik præget af forsoning og samarbejde mellem samfundene i Mostar samt en styrkelse af føderationen;

Rådet er af den opfattelse, at de episoder, der fandt sted den 10. februar 1997 i Mostar, truer med at bringe gennemførelsen af denne politik i fare;

i den forbindelse anser Rådet det for hensigtsmæssigt at følge de henstillinger op, som den høje repræsentants kontor i Sarajevo har udstedt, og i henhold til hvilke de personer, der er blevet identificeret som anstiftere af voldshandlinger under ovennævnte episoder, skal forbydes at rejse til Europa og de oversøiske områder -

FASTLAGT FØLGENDE FÆLLES HOLDNING:

1. De personer, der er opført på listen i bilaget, nægtes indrejse i medlemsstaternes områder. Listen vil blive ajourført på baggrund af resultatet af yderligere undersøgelser og retslige procedurer.

2. Medlemsstaterne træffer alle nødvendige foranstaltninger for, at stk. 1 kan få virkning fra datoen for vedtagelsen af denne fælles holdning.

3. Denne fælles holdning offentliggøres i Tidende.

Udfærdiget i Bruxelles, den 17. marts 1997.

På Rådets vegne

G. ZALM

Formand

BILAG

LISTE OVER DE I STK. 1 OMHANDLEDE PERSONER

HRKAC Ivan

PLANINIC Zeljko

PERIC Bozo
FÆLLES HOLDNING af 8. juni 1998 fastlagt af Rådet på grundlag af artikel J.2 i traktaten om Den Europæiske Union, om forbud mod nye investeringer i Serbien (98/374/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.2, og

ud fra følgende betragtninger:

Den 7. maj 1998 fastlagde Rådet fælles holdning 98/326/FUSP (1) om indefrysning af de midler, som Forbundsrepublikken Jugoslaviens og Serbiens regeringer har i udlandet; en yderligere nedtoning af de økonomiske og finansielle forbindelser med Forbundsrepublikken Jugoslavien og Serbien var fastsat, hvis de krav, der var opstillet i denne fælles holdning med hensyn til Forbundsrepublikken Jugoslavien og Serbiens regeringer, ikke blev imødekommet;

da sådanne krav endnu ikke er blevet opfyldt, bør der træffes videre foranstaltninger til nedtoning af de økonomiske og finansielle forbindelser med Serbien;

restriktionerne i artikel 1 vil straks blive taget op til fornyet overvejelse, hvis Forbundsrepublikken Jugoslaviens og Serbiens regeringer tager skridt til dialog og tilvejebringer en stabiliseringsordning -

FASTLAGT FØLGENDE FÆLLES HOLDNING:

Artikel 1

Nye investeringer i Serbien forbydes.

Artikel 2

Denne fælles holdning får virkning på datoen for dens vedtagelse.

Artikel 3

Denne fælles holdning tages senest seks måneder efter dens vedtagelse op til fornyet overvejelse.

Artikel 4

Denne fælles holdning offentliggøres i Tidende.

Udfærdiget i Luxembourg, den 8. juni 1998.

På Rådets vegne

R. COOK

Formand

(1) EFT L 143 af 14. 5. 1998, s. 1.
FÆLLES HOLDNING af 7. maj 1998 fastlagt af Rådet på grundlag af artikel J.2 i traktaten om Den Europæiske Union, om indefrysning af de midler, som Forbundsrepublikken Jugoslaviens og Serbiens regeringer har i udlandet (98/326/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.2, og

ud fra følgende betragtninger:

Den 19. marts 1998 fastlagde Rådet fælles holdning 98/240/FUSP (1) om restriktive foranstaltninger over for Forbundsrepublikken Jugoslavien;

yderligere foranstaltninger, herunder navnlig indefrysning af midler, overvejedes i fælles holdning 98/240/FUSP, hvis de deri anførte krav ikke imødekommes, og der fortsat sker overgreb i Kosovo; disse krav er ikke imødekommet, og de finansielle forbindelser med Forbundsrepublikken Jugoslavien bør derfor nedtones yderligere;

restriktionerne i artikel 1 vil straks blive taget op til fornyet overvejelse, hvis Forbundsrepublikken Jugoslaviens og Serbiens regeringer tager skridt til dialog og tilvejebringer en stabiliseringsordning;

Den Europæiske Union vil indføre yderligere restriktioner, herunder navnlig træffe foranstaltninger til at standse nye investeringer i Serbien, hvis dialogen mellem parterne ikke er genoptaget den 9. maj 1998 på grund af Forbundsrepublikken Jugoslaviens og Serbiens regeringers manglende samarbejdsvilje -

FASTLAGT FØLGENDE FÆLLES HOLDNING:

Artikel 1

Midler, som Forbundsrepublikken Jugoslaviens og Serbiens regeringer har i udlandet, indefryses.

Artikel 2

Denne fælles holdning får virkning på datoen for dens vedtagelse.

Artikel 3

Denne fælles holdning tages senest seks måneder efter dens vedtagelse op til fornyet overvejelse.

Artikel 4

Denne fælles holdning offentliggøres i Tidende.

Udfærdiget i Bruxelles, den 7. maj 1998.

På Rådets vegne

M. BECKETT

Formand

(1) EFT L 95 af 27.3.1998, s. 1.
31998E0375R(01)

Berigtigelse til fælles aktion 98/375/FUSP af 8. juni 1998 vedtaget af Rådet på grundlag af artikel J.3 i traktaten om Den Europæiske Union, vedrørende udnævnelse af Den Europæiske Unions særlige repræsentant i Forbundsrepublikken Jugoslavien (De Europæiske Fællesskabers Tidende L 165 af 10. juni 1998)



EF-Tidende nr. L 187 af 01/07/1998 s. 0056 - 0056
Berigtigelse til fælles aktion 98/117/FUSP af 2. februar 1998 vedtaget af Rådet på grundlag af artikel J.3 i traktaten om Den Europæiske Union, til støtte for fredsprocessen i Bosnien (De Europæiske Fællesskabers Tidende L 35 af 9. februar 1998)

Side 1, titlen, sidste linje:

i stedet for: »(. . .) fredsprocessen i Bosnien«

læses: »(. . .) fredsprocessen i Bosnien-Hercegovina«.
FÆLLES AKTION af 22. december 1998 vedtaget af Rådet på grundlag af artikel J.3 i traktaten om Den Europæiske Union, vedrørende udsendelse af kriminaltekniske eksperter til Forbundsrepublikken Jugoslavien (98/736/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, navnlig artikel J.3 og artikel J.11, stk. 2,

under henvisning til de overordnede retningslinjer, der er fastlagt i konklusionerne fra Det Europæiske Råd i Wien den 11. og 12. december 1998, og

ud fra følgende betragtninger:

Rådet fordømte i sine konklusioner af 5. oktober 1998 på det kraftigste de ansvarlige for grusomhederne i Kosovo og opfordrede myndighederne i Belgrad til straks at efterforske, identificere og straffe gerningsmændene;

Rådet besluttede i den forbindelse snarest muligt at sende et EU-hold af kriminaltekniske eksperter til Forbundsrepublikken Jugoslavien for at undersøge de seneste forlydender om drab på civile i Kosovo; ekspertholdet bør have uhindret adgang til de nødvendige lokaliteter i Forbundsrepublikken Jugoslavien og have mulighed for at arbejde uafhængigt -

VEDTAGET FØLGENDE FÆLLES AKTION:

Artikel 1

1. EU-holdet af kriminaltekniske eksperter foretager en upartisk og uafhængig efterforskning på de lokaliteter, hvor der påstås at være begået drab mod civile i Kosovo, bl.a. i Glodjane, Golubovac, Gorne Obrinje, Klecka, Orahovac og Volujak.

2. Ekspertholdet aflægger rapport til Rådet om resultaterne af denne efterforskning.

Artikel 2

1. Til dækning af omkostningerne i forbindelse med udsendelsen af EU-holdet af kriminaltekniske eksperter afholdes et beløb på op til 950 000 ECU over De Europæiske Fællesskabers almindelige budget fra datoen for vedtagelsen af denne fælles aktion.

2. Udgifter, der finansieres med det i stk. 1 fastsatte beløb, forvaltes i overensstemmelse med De Europæiske Fællesskabers budgetprocedurer og -regler.

Artikel 3

Denne fælles aktion træder i kraft den 1. januar 1999.

Artikel 4

Denne fælles aktion offentliggøres i EF-Tidende.

Udfærdiget i Bruxelles, den 22. december 1998.

På Rådets vegne

C. EINEM

Formand
FÆLLES AKTION af 22. december 1998 vedtaget af Rådet på grundlag af artikel J.3 i traktaten om Den Europæiske Union, til støtte for den demokratiske proces i Nigeria (98/735/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.3 og J.11,

under henvisning til de generelle retningslinjer i konklusionerne fra Det Europæiske Råd i Madrid den 15. og 16. december 1995, og

ud fra følgende betragtninger:

Rådet vedtog den 30. oktober 1998 på grundlag af traktatens artikel J.2 fælles holdning 98/614/FUSP og udsendte en erklæring om Nigeria, ifølge hvilken EU vil overveje konkrete støtteforanstaltninger i forbindelse med parlaments- og præsidentvalget i Nigeria, som afholdes henholdsvis den 20. og den 27. februar 1999;

inden for rammerne af den internationale indsats, som koordineres af De Forenede Nationer, har Kommissionen på Det Europæiske Fællesskabs og dets medlemsstaters vegne påtaget sig at bistå med forberedelsen af valghandlingerne og udsendelse af valgobservatører, herunder støtte til Nigerias uafhængige nationale valgkommission samt bistand til overvågning af lokalvalgene (TMT-Gruppen);

EU vil desuden støtte valghandlingerne ved at udsende et EU-kontingent af valgobservatører, som integreres i De Forenede Nationers overordnede koordinationsstruktur;

for at sikre, at EU bliver synligt, og da der ikke findes en FN-talsmand, vil formandskabet udpege en EU-talsmand -

VEDTAGET FØLGENDE FÆLLES AKTION:

Artikel 1

1. Den Europæiske Union vil inden for rammerne af den internationale indsats, der koordineres af De Forenede Nationer, sende 100 EU-observatører til valghandlingerne i Nigeria i februar 1999.

2. Formandskabet udpeger en EU-talsmand, som skal være ansvarlig for fælles EU/FN-erklæringer, presse og public relations.

Artikel 2

1. Et beløb på op til 810 000 ECU afholdes over De Europæiske Fællesskabers almindelige budget. Beløbet skal dække driftsudgifterne til EU's observatørmission i Nigeria og skal forvaltes af FN-frivillige under Kommissionens ansvar.

2. Vederlag og tilknyttede udgifter for observatørerne afholdes af den medlemsstat, der udsender dem.

3. Udgifter, der finansieres med det i stk. 1 fastsatte beløb, forvaltes i overensstemmelse med De Europæiske Fællesskabers budgetprocedurer og -regler.

Artikel 3

Rådet noterer sig, at Kommissionen har til hensigt at gennemføre denne fælles aktions målsætninger og prioriteter, i givet fald ved hjælp af relevante fællesskabsforanstaltninger.

Artikel 4

Denne fælles aktion træder i kraft den 1. januar 1999.

Artikel 5

Denne fælles aktion offentliggøres i EF-Tidende.

Udfærdiget i Bruxelles, den 22. december 1998.

På Rådets vegne

C. EINEM

Formand
FÆLLES HOLDNING af 27. april 1998 fastlagt af Rådet på grundlag af artikel J.2 i traktaten om Den Europæiske Union, vedrørende Sierra Leone (98/300/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.2, og

ud fra følgende betragtning:

De Forenede Nationers Sikkerhedsråd vedtog den 16. marts 1998 resolution 1156 (1998), hvorved det besluttede med øjeblikkelig virkning at hæve sit forbud mod salg eller levering til Sierra Leone af olie og olieprodukter -

FASTLAGT FØLGENDE FÆLLES HOLDNING:

Artikel 1

Afbrydelsen af de økonomiske forbindelser med Sierra Leone bringes til ophør i overensstemmelse med stk. 2 i De Forenede Nationers resolution 1156 (1998).

Artikel 2

Denne fælles holdning træder i kraft den 16. marts 1998.

Artikel 3

Denne fælles holdning offentliggøres i Tidende.

Udfærdiget i Luxembourg, den 27. april 1998.

På Rådets vegne

R. COOK

Formand
FÆLLES AKTION af 30. april 1998 vedtaget af Rådet på grundlag af artikel J.3 i traktaten om Den Europæiske Union, til støtte for Montenegros regering (98/301/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.3 og J.11,

under henvisning til de generelle retningslinjer i de konklusioner, Det Europæiske Råd vedtog den 13.-14. december 1996 i Dublin, og

ud fra følgende betragtninger:

Den nye præsident i Republikken Montenegro tiltrådte den 15. januar 1998;

Den Europæiske Union erkender, at regeringen har behov for fuld støtte fra det internationale samfund for at fortsætte de politiske og økonomiske reformer;

på samlingen den 27. april 1998 glædede Rådet sig over, at præsident Milo Djukanovic fortsat har vist vilje til politiske og økonomiske reformer i Montenegro, og enedes om, at Den Europæiske Union bør sende et klart og omgående signal om sin støtte til reformprocessen og vedtog at yde et foreløbigt bidrag på 3 mio. ECU i form af økonomisk bistand til Montenegros regering til hjælp til dækning af ikke-betalte sociale ydelser;

Rådet mærker sig, at Montenegros regering agter at udbetale de pågældende sociale ydelser snarest muligt og i hvert fald senest den 31. maj 1998;

det er vigtigt at sikre, at en sådan EU-støtte er tilstrækkeligt synlig;

for at sikre sammenhæng i Den Europæiske Unions aktiviteter udadtil bør yderligere foranstaltninger inden for Det Europæiske Fællesskab til støtte for reformprocessen, f.eks. for uafhængige medier, i nær fremtid overvejes som et næste skridt, navnlig i forbindelse med Trojkaens besøg den 5. maj 1998 -

VEDTAGET FØLGENDE FÆLLES AKTION:

Artikel 1

Formålet med denne fælles aktion er undtagelsesvis at yde hurtig, kortfristet bistand til Montenegros nye regering. Formålet med Unionens bistand er at hjælpe Montenegros regering med at fortsætte det økonomiske og politiske reformprogram.

Artikel 2

1. Med henblik herpå opføres et foreløbigt beløb på 3 mio. ECU på De Europæiske Fællesskabers almindelige budget for 1998.

2. Det i stk. 1 nævnte beløb forvaltes i overensstemmelse med Det Europæiske Fællesskabs procedurer og bestemmelser på budgetområdet.

3. Det i stk. 1 nævnte beløb skal omgående stilles til rådighed på den af Montenegros regering anførte konto.

Artikel 3

Formandskabet aflægger rapport til Rådet om Montenegros regerings fremskridt med hensyn til økonomiske og politiske reformer.

Artikel 4

Rådet noterer sig, at Kommissionen for at fremme målene med denne fælles aktion vil fremsætte passende forslag til projektbistand til støtte for Montenegros regering.

Artikel 5

Rådet vil opfordre det internationale samfund til at yde bistand til støtte for målene med denne fælles aktion.

Artikel 6

Denne fælles aktion træder i kraft på datoen for vedtagelsen. Den anvendes fra den 1. marts 1998.

Artikel 7

Denne fælles aktion offentliggøres i Tidende.

Udfærdiget i Luxembourg, den 30. april 1998.

På Rådets vegne

T. JOWELL

Formand
FÆLLES HOLDNING af 29. juni 1998 fastlagt af Rådet på grundlag af artikel J.2 i traktaten om Den Europæiske Union om forbud mod jugoslaviske luftfartsselskabers flyvninger mellem Forbundsrepublikken Jugoslavien (FRJ) og Det Europæiske Fællesskab (98/426/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.2, og

ud fra følgende betragtninger:

Den 19. marts 1998 fastlagde Rådet fælles holdning 98/240/FUSP (1) om restriktive foranstaltninger over for Forbundsrepublikken Jugoslavien;

der blev lagt op til yderligere foranstaltninger i fælles holdning 98/240/FUSP, hvis de deri anførte krav ikke blev imødekommet, og der fortsat skete overgreb i Kosovo;

hverken de nævnte krav eller de krav, som Det Europæiske Råd stillede på mødet den 15. juni 1998 i Cardiff, er blevet imødekommet, og de økonomiske forbindelser med FRJ bør derfor nedtones yderligere;

restriktionerne i artikel 1 i denne fælles holdning vil straks blive taget op til fornyet overvejelse, hvis FRJ's og Serbiens regeringer tager skridt til at vedtage og gennemføre rammerne for en dialog og en stabiliseringsordning -

FASTLAGT FØLGENDE FÆLLES HOLDNING:

Artikel 1

Jugoslaviske luftfartsselskabers flyvninger mellem FRJ og Det Europæiske Fællesskab forbydes.

Artikel 2

Denne fælles holdning får virkning fra datoen for dens vedtagelse.

Artikel 3

Denne fælles holdning offentliggøres i Tidende.

Udfærdiget i Luxembourg, den 29. juni 1998.

På Rådets vegne

R. COOK

Formand

(1) EFT L 95 af 27. 3. 1998, s. 1.
FÆLLES HOLDNING af 3. juli 1998 fastlagt af Rådet på grundlag af artikel J.2 i traktaten om Den Europæiske Union vedrørende restriktive foranstaltninger over for »União Nacional para a Independência Total de Angola« (UNITA) (98/425/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.2, og

ud fra følgende betragtninger:

Rådet vedtog i oktober 1997 fælles holdning 97/759/FUSP (1) med henblik på at tilskynde »União Nacional para a Independência Total de Angola« (UNITA) til at opfylde sine forpligtelser i fredsprocessen;

den 12. juni 1998 vedtog FN's Sikkerhedsråd resolution 1173 (1998), hvori det udtrykte alvorlig bekymring over den kritiske situation, som fredsprocessen i Angola befinder sig i, fordi UNITA ikke har opfyldt sine forpligtelser i processen;

i denne resolution fordømte Sikkerhedsrådet UNITA og anmodede om, at der vedtages yderligere restriktive foranstaltninger over for UNITA;

den 24. juni 1998 vedtog FN's Sikkerhedsråd resolution 1176 (1998), hvorefter de restriktive foranstaltninger skal træde i kraft den 1. juli 1998 -

FASTLAGT FØLGENDE FÆLLES HOLDNING:

Artikel 1

I det omfang det udgør restriktive foranstaltninger over for UNITA begrænses de økonomiske og finansielle forbindelser med Angola i overensstemmelse med FN's Sikkerhedsråds resolution 1173 (1998) (2).

Artikel 2

Officielle kontakter med UNITA's ledere i områder i Angola hvor statsorganerne ikke har genoptaget kontrollen, forbydes med undtagelse af kontakter via repræsentanter for den nationale samlings- og forsoningsregering (GURN), FN og Lusaka-protokollens observatørstater.

Artikel 3

Denne fælles holdning har virkning fra den 1. juli 1998.

Artikel 4

Den fælles holdning offentliggøres i Tidende.

Udfærdiget i Bruxelles, den 3. juli 1998.

På Rådets vegne

W. SCHÜSSEL

Formand

(1) EFT L 309 af 12. 11. 1997, s. 8.

(2) Efter punkt 11 i resolution 1173 (1998) skal UNITA's finansielle midler og midler tilhørende UNITA's højtstående funktionærer eller disses voksne familiemedlemmer indefryses.

Efter punkt 12, litra b), forbydes import af diamanter, som ikke ledsages af et oprindelsescertifikat udstedt af den nationale samlings- og forsoningsregering.

Efter punkt 12, litra c), forbydes salg eller levering af udstyr og tjenesteydelser til minedrift til personer og enheder i områder af Angola, som ikke er omfattet af statsadministrationen, idet der skal udstedes retningslinjer.

Efter punkt 12, litra d), forbydes salg eller levering af motorkøretøjer, motorbåde og reservedele og tjenesteydelser til personer eller enheder i områder af Angola, som ikke er omfattet af statsadministrationen, idet der skal udstedes retningslinjer.

Efter punkt 13 kan der på grundlag af en undersøgelse i hvert enkelt tilfælde godkendes undtagelser fra disse foranstaltninger.
DA De Europæiske Fællesskabers Tidende 14. 9. 1999 L 242/31
(Retsakter vedtaget i henhold til afsnit V i traktaten om Den Europæiske Union)
RÅDETS FÆLLES HOLDNING
af 13. september 1999
om ændring af fælles holdning 1999/261/FUSP vedrørende Libyen
(1999/611/FUSP)
RÅDET FOR DEN EUROPÆISKE UNION HAR —
under henvisning til traktaten om Den Europæiske Union,
særlig artikel 15, og
ud fra følgende betragtninger:
(1)Den 16. april 1999 vedtog Rådet fælles holdning 1999/
261/FUSP(1), som dels suspenderede de restriktive
foranstaltninger, der var truffet imod Libyen på grundlagaf FN's Sikkerhedsråds resolutioner (UNSCR) 748(1992)og 883(1993), dels bekræftede de foranstaltninger,medlemsstaterne oprindelig vedtog den 27. januar ogden 14. april 1986 på grund af Libyens støtte til terro-risme;
(2)ifølge artikel 3 i nævnte fælles holdning skulle den tagesop til fornyet overvejelse i lyset af en rapport fra FN'sgeneralsekretær om Libyens overholdelse af de øvrigebestemmelser i FN's resolution (UNSCR) 731(1992) og748(1992), i overensstemmelse med punkt 16 i FN'sresolution (UNSCR) 883(1993);
(3)den 30. juni 1999 aflagde FN's generalsekretær denpågældende rapport, som i den del, der omhandlerafkald på terrorisme, nævner adskillige elementer, derlader formode, at de libyske myndigheders handlinger iden seneste tid er tegn på, at den libyske regering hargivet afkald på terrorisme;
(4)Den Europæiske Union finder det derfor hensigtsmæssigtat ophæve de resterende restriktive foranstaltningerimod Libyen med undtagelse af våbenembargoen —VEDTAGET FØLGENDE FÆLLES HOLDNING:
Artikel 1
Fælles holdning 1999/261/FUSPændres således:
a) Artikel 2, stk. 1, litra b), c) og d), udgår.
b) Artikel 3 affattes således
»Artikel 3Denne fælles holdning tages op til fornyet overvejelse inden
6 måneder, eller hvis det bliver nødvendigt.«
Artikel 2
Denne fælles holdning har virkning fra dagen for vedtagelsen.
Artikel 3
Denne fælles holdning offentliggøres i EF-Tidende.
Udfærdiget i Bruxelles, den 13. september 1999.
På Rådets vegne
T. HALONEN
Formand
(1) EFT L 103 af 20.4.1999, s. 1.
RÅDETS FÆLLES HOLDNING

af 3. september 1999

om ændring af fælles holdning 1999/273/FUSP vedrørende forbud mod levering og salg af olie og olieprodukter til Forbundsrepublikken Jugoslavien (FRJ) og fælles holdning 1999/318/FUSP vedrørende supplerende restriktive foranstaltninger mod Forbundsrepublikken Jugoslavien

(1999/604/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 15,

og ud fra følgende betragtninger:

(1) Den 23. april 1999 fastlagde Rådet fælles holdning 1999/273/FUSP vedrørende forbud mod levering og salg af olie og olieprodukter til Forbundsrepublikken Jugoslavien (FRJ)(1) og den 10. maj 1999 fælles holdning 1999/318/FUSP vedrørende supplerende restriktive foranstaltninger mod Forbundsrepublikken Jugoslavien(2);

(2) den 19. juli 1999 gav Rådet på ny udtryk for sin støtte til præsident Djukanovic' demokratisk valgte regering i Montenegro og til Republikken Montenegros politiske og økonomiske reformprogram og understregede nødvendigheden af, at Kosovo og Montenegro blev fritaget for olieembargoen og andre sanktioner;

(3) artikel 1 i fælles holdning 1999/273/FUSP og artikel 4 i fælles holdning 1999/318/FUSP bør ændres i overensstemmelse hermed;

(4) Den Europæiske Union finder en tilslutning fra de associerede lande i Central- og Østeuropa samt Cypern, Malta og EFTA-landene vigtig, for at virkningen af denne fælles holdning skal blive så stor som mulig;

(5) der er behov for tilsvarende hurtig handling fra Fællesskabets side for at gennemføre de nedenfor omhandlede foranstaltninger -

FASTLAGT FØLGENDE FÆLLES HOLDNING:

Artikel 1

Følgende stykke føjes til artikel 1 i fælles holdning 1999/273/FUSP: "3. Forbuddet i stk. 1 gælder ikke levering og salg af olie og olieprodukter til Kosovo-provinsen og Republikken Montenegro med henblik på aktiviteter, der udføres i eller styres fra Montenegro eller Kosovo; dette ændrer ikke artiklens gyldighed for resten af Forbundsrepublikken Jugoslavien."

Artikel 2

Følgende stykke føjes til artikel 4 i fælles holdning 1999/318/FUSP: "Ovennævnte forbud gælder ikke kommercielle eller private flyvninger mellem Fællesskabet og Republikken Montenegro eller Kosovo-provinsen der foretages af ikke-jugoslaviske luftfartsselskaber og montenegrinske luftfartsselskaber; dette ændrer ikke artiklens gyldighed for resten af Forbundsrepublikken Jugoslavien."

Artikel 3

Formandskabet vil anmode de associerede lande i Central- og Østeuropa samt Cypern, Malta og EFTA-landene om at tilslutte sig denne fælles holdning.

Artikel 4

Denne fælles holdning træder i kraft på datoen for vedtagelsen.

Artikel 5

Denne fælles holdning offentliggøres i EF-Tidende.

Udfærdiget i Bruxelles, den 3. september 1999.

På Rådets vegne

T. HALONEN

Formand

(1) EFT L 108 af 27.4.1999, s. 1.

(2) EFT L 123 af 13.5.1999, s. 1.